કોઈ પણ સારી વેબસાઇટના નિર્માણમાં વેબ ડેવલોપરની મહત્ત્વની ભૂમિકા હોય છે. વેબસાઇટને તૈયાર કરવાથી લઈને લોકો તેને પસંદ કરે અને સારી રીતે ચાલે તે જોવાનું કામ વેબ ડેવલોપરનું જ હોય છે. એમની મહેનતના કારણે જ એક ક્લિક કરતા જ દરેક માહિતી સ્ક્રિન પર આવી જતી હોય છે. પછી તે ડેસ્કટોપ હોય લેપટોપ હોય, ટેબલેટ હોય કે મોબાઇલ ક્લિક કરો અને માહિતી મેળવો. ઇન્ટરનેટનો વપરાશ વધવાના કારણે આજે વેબ ડેવલોપરની ડિમાન્ડમાં પણ વધારો થઈ રહ્યો છે. કારકિર્દી બનાવવા માટેનો આ એક સારો વૅ છે. આજકાલ અનેક પ્રકારની વેબસાઇટનું ચલણ છે. દરેક વેબસાઇટ માટે જુદી-જુદી એપ્લિકેશનની જરૃર હોય છે. ઉદાહરણ સ્વરૃપે ગેમિંગની વેબસાઇટ તૈયાર કરવા આધુનિક ગ્રાફિક્સ અને ઇ-કોર્મસની સાઇટ માટે પેમેન્ટ પ્રોસેસિંગ એપ્લિકેશનની જરૃર હોય છે.